**מכרז לניהול אליפות עולם לנבחרות 2022 בירושלים**

אליפות עולם לנבחרות תתקיים במלון דן בירושלים בין התאריכים 7-14/4/22

האיגוד הישראלי לשחמט פונה בזאת למועמדים המעוניינים לשמש כמנהל כללי לאליפות זו.

המועמד רשאי עפ"י המכרז להקים **קבוצת ניהול** שתפעל על ידו לניהול האירוע וכמו כן יישא באחריות הכוללת לכל מהלך האליפות.

דרישות התפקיד-

1. ניהול התחרות עפ"י נהלים ודרישות שהוגדרו ע"י פידה בתקנון התחרות.

לינק לתקנון התחרות: <https://handbook.fide.com/files/handbook/WTC2022regulations.pdf>

1. קשר רציף עם פיד"ה והצוות המארגן המגיע מחו"ל (שופטים, אנשי תקשורת, ומלווים אחרים).
2. ניסיון קודם ומוכח בניהול אליפויות שחמט בינלאומית.
3. טיפול ב"אשרת כניסה" למגיעים לישראל.
4. נציג קבלת פני השחקנים בנתב"ג.
5. טיפול בנושא קורונה כולל בדיקות, אישורים ומעקב יומיומי בדרישות משרד הבריאות.
6. יכולת לנהל את האירוע על כל היבטיו, כולל: ניהול צוות ושופטים, לוגיסטיקה, הסעות, הזמנת הציוד הנדרש, תאורה, עיצוב האולם והקמת האירוע.
7. קשר ישיר עם ספקים לצורך קבלת הצעות מחיר ההכרחיות להקמת האירוע –גביעים, שילוט, עיצוב אולם המשחקים, ציוד שחמט (במידת הצורך) וכיוצא בזה. יודגש כי כל הצעת מחיר תאושר רק לאחר אישור האיגוד הישראלי לשחמט ובכפוף לאישור זה.
8. הפקת טקסי פתיחה וסיום.
9. היצמדות לתקציב האליפות כפי שיוגדר על ידי משרדי האיגוד והכנת דו"ח תקציב מסכם של האליפות.
10. שידור המשחקים און ליין
11. פיקוח על צלמי וידאו והפרשנים של האליפות.
12. עבודה ישירה מול משרדי האיגוד, נציגי המלון והרשות המארחת.

המועמדות תכלול: קורות חיים של המועמד כולל פירוט הניסיון האישי שלו בניהול תחרויות ארציות והצעת מחיר **מפורטת על ניהול התחרות ושידור המשחקים**.

הצעות ללא מחיר נקוב ושלא יוגשו בזמן - לא יתקבלו.

איגוד השחמט לא מתחייב לקבל את הצעה הנמוכה ביותר.

***המציע בעל יכולת להנפיק חשבוניות כחוק ויגיש את הצעתו המפורטת כולל המלצות, ניסיון קודם בניהול אירועים דומים וכו עד לתאריך 2 בפברואר 2022 למייל-*** [***office@chessfed.org.il***](mailto:office@chessfed.org.il) ***או בדואר לכתובת טאגור 26, תל אביב***